Blagodejna morska voda iz Jadrana je bogata s solmi in oligoelementi in je v kombinaciji z dekspantenolom namenjena obnovi ter vlaženju poškodovane in suhe nosne sluznice. Oligoelementi v raztopini imajo pomembno vlogo pri vzdrževanju normalne funkcije nosne sluznice, kar omogoča prehodnost gornjih dihalnih poti.
Sestava:
Morska voda, dekspantenol, prečiščena voda, natrijev hidrogenfosfat dodekahidrat, kalijev dihidrogenfosfat.
Brez konzervansov.
Namen:
Morska voda ima zaradi vsebnosti mineralnih soli blagodejni učinek na sluznico zgornjih dihalnih poti. Dekspantenol se v celicah pretvori v pantotensko kislino, ki se vključi v zgradbo koencima A ter na ta način pospeši obnavljanje kože in sluznice. Morska voda z dekspantenolom obnavlja poškodovano nosno sluznico, jo oskrbuje s pomembnimi oligoelementi ter preprečuje njeno izsuševanje.
Kdaj in kako uporabljati Aqua Maris® Plus pršilo za nos?
Aqua Maris® Plus pršilo za nos priporočamo osebam:
· s poškodovano in/ali suho nosno sluznico
· ki živijo in delajo v klimatiziranih in ogrevanih prostorih
· ki veliko potujejo in veliko časa preživijo v zaprtih prostorih (letalo, vlak, avtobus, avtomobil,…)
· ki so izpostavljene prekomernemu izsuševanju sluznice zgornjih dihalnih poti ( dolgotrajna uporaba nazalnih kortikosteroidov, kadilci, pevci, profesionalni vozniki).

Kadilcem in osebam, ki so se odločile prenehati kaditi priporočamo Aqua Maris® Plus za obnovo poškodovane sluznice.
Navodilo za uporabo:
Razpršite Aqua Maris® Plus pršilo za nos 1-2 krat v vsako nosnico, večkrat dnevno. Pred prvo uporabo odstranite pokrovček ter 2-3 krat pritisnite pršilko, da se sprosti zrak. Iz higienskih razlogov naj en proizvod uporablja le ena oseba.
Ker Aqua Maris® Plus pršilo za nos podpira fiziološko stanje sluznice in nima sistemskega učinka, je primeren za otroke in odrasle. Prav tako je proizvod primeren za nosečnice, doječe matere in starejše ljudi.
Osebe alergične na dekspantenol proizvoda ne smejo uporabljati.
Neto količina:
30 ml raztopine (200 odmerkov) v plastenki z odmerno pršilko.
Shranjevanje:
Shranjujte pri temperaturi do 25ºC v dobro zaprti plastenki. Shranjujte nedosegljivo otrokom.

